கடலூர் மாவட்டம் சிதம்பரத்துல 1959ல பொறந்தேன். படிச்சதும் அங்கதான். அப்புறம் தொழில் காரணமா கோவைக்கு வந்துட்டோம். நகை, துணி, ஆயில் மில்லுனு குடும்பத் தொழில் இருக்கு. இப்ப எனக்கு 60 வயசாகுது. பசங்க தொழிலை பார்த்துக்கறாங்க. நான் முழுநேரமும் காமிக்ஸ் படிச்சுட்டு இருக்கேன்!’’ என்று சிரிக்கும் சுரேஷ் சந்த், எட்டு வயதிலிருந்து காமிக்ஸ் படித்து வருகிறார். ‘‘வீட்ல இந்தி, ராஜஸ்தானி பேசினாலும் தமிழைத்தான் பாடமா எடுத்துப் படிச்சேன். ‘தினத்தந்தி’ல வந்த ‘கன்னித்தீவு’தான் நான் படிக்க ஆரம்பிச்ச முதல் தமிழ் காமிக்ஸ். இந்த நேரத்துல எங்கண்ணன் ‘இந்திரஜால் காமிக்ஸை’ அறிமுகம் செஞ்சார். ‘டைம்ஸ் ஆஃப் இந்தியா’ வெளியீடு.